CELEX: 62013CN0332
Language: mt
Date: 2013-06-19 00:00:00
Title: Kawża C-332/13: Talba għal deċiżjoni preliminari mressqa mill-Kúria (l-Ungerija) fid- 19 ta’ Ġunju 2013 — Weigl Ferenc vs Nemzeti Innovációs Hivatal

21.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 274/3
            
         Talba għal deċiżjoni preliminari mressqa mill-Kúria (l-Ungerija) fid-19 ta’ Ġunju 2013 — Weigl Ferenc vs Nemzeti Innovációs Hivatal
   (Kawża C-332/13)
   2013/C 274/05
   Lingwa tal-kawża: l-Ungeriż
   
      Qorti tar-rinviju
   
   Kúria
   
      Partijiet fil-kawża prinċipali
   
   
      Rikorrent: Weigl Ferenc
   
      Konvenut: Nemzeti Innovációs Hivatal
   
      Domandi preliminari
   
   
               (1)
            
            
               Il-Karta tad-Drittijiet Fundamentali tal-Unjoni Ewropea għandhiex tiġi kkunsidrata bħala applikabbli għar-rabta legali ta’ uffiċjali tal-gvern u uffiċjali pubbliċi?
            
         
               (2)
            
            
               L-Artikolu 30 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li d-dispożizzjoni li tinsab fih, dwar il-protezzjoni f’każ ta’ tkeċċija mhux ġustifikata, għandha tiġi applikata b’mod indipendenti miċ-ċirkustanza li l-Istat Membru ma jqisx li huwa vinkolanti fil-konfront tiegħu l-Artikolu 24 tal-Karta soċjali Ewropea riveduta?
            
         
               (3)
            
            
               F’każ ta’ risposta pożittiva, l-Artikolu 30 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li tikkorrispondi għall-kunċett ta’ “tkeċċija mhux ġustifikata” dispożizzjoni nazzjonali skont liema, fil-każ ta’ tkeċċija ta’ uffiċjal tal-gvern, ma huwiex neċessarju li jiġu kkomunikati lil dan tal-aħħar ir-raġunijiet ta’ din it-tkeċċija?
            
         
               (4)
            
            
               Il-formulazzjoni “skond il-liġi ta’ l-Unjoni u l-liġijiet u l-prattiċi nazzjonali”, imsemmija fl-Artikolu 30 tal-Karta tad-Drittijiet Fundamentali tal-Unjoni Ewropea, għandha tiġi interpretata fis-sens li l-Istat Membru jista’ jistabbilixxi permezz ta’ regola kategorija speċjali ta’ persuni li għalihom ma huwiex obbligatorju li jiġi applikat l-Artikolu 30 tal-Karta f’każ ta’ terminazzjoni tar-relazzjoni legali [ta’ xogħol]?
            
         
               (5)
            
            
               Skont ir-risposti għad-domandi minn 2 sa 4, l-Artikolu 51(1) tal-Karta tad-Drittijiet Fundamentali tal-Unjoni Ewropea, għal dak li jirrigwarda l-uffiċjali tal-gvern, għandu jiġi interpretat fis-sens li l-qrati nazzjonali huma obbligati li ma japplikawx ir-regoli nazzjonali li jmorru kontra l-Artikolu 30 tal-istess Karta?